รัฐบาลไทย-ข่าวทำเนียบรัฐบาล-กรมควบคุมโรค ร่วมกับคณะแพทยศาสตร์ศิริราชพยาบาล ม.มหิดล เร่งรัดยุติวัณโรค วัณโรคดื้อยาและวัณโรคระยะแฝงของประเทศไทยต่อเนื่อง
วันศุกร์ที่ 25 กุมภาพันธ์ 2565
กรมควบคุมโรค ร่วมกับคณะแพทยศาสตร์ศิริราชพยาบาล ม.มหิดล เร่งรัดยุติวัณโรค วัณโรคดื้อยาและวัณโรคระยะแฝงของประเทศไทยต่อเนื่อง
กรมควบคุมโรค ร่วมกับคณะแพทยศาสตร์ศิริราชพยาบาล ม.มหิดล เร่งรัดยุติวัณโรค วัณโรคดื้อยาและวัณโรคระยะแฝงของประเทศไทย ลงนามบันทึกข้อตกลงต่อจากฉบับแรกที่สิ้นสุดปี พ.ศ. 2564 เพื่อสร้างความต่อเนื่องในการพัฒนาวิจัย เทคโนโลยี ห้องปฏิบัติการ
กรมควบคุมโรค ร่วมกับคณะแพทยศาสตร์ศิริราชพยาบาล ม.มหิดล เร่งรัดยุติวัณโรค วัณโรคดื้อยาและวัณโรคระยะแฝงของประเทศไทย ลงนามบันทึกข้อตกลงต่อจากฉบับแรกที่สิ้นสุดปี พ.ศ.2564เพื่อสร้างความต่อเนื่องในการพัฒนาวิจัย เทคโนโลยี ห้องปฏิบัติการ และพัฒนาบุคลากรสําหรับดูแลรักษาผู้ป่วยวัณโรควัณโรคดื้อยา และวัณโรคระยะแฝงในประเทศไทย
วันนี้ (25กุมภาพันธ์2565)ที่กระทรวงสาธารณสุข จังหวัดนนทบุรี ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข เป็นประธานพิธีลงนามบันทึกข้อตกลงว่าด้วยความร่วมมือทางวิชาการเพื่อเร่งรัดการยุติวัณโรค วัณโรคดื้อยา และวัณโรคระยะแฝงของประเทศไทย ต่อเนื่องจากฉบับแรกที่ร่วมลงนามปี พ.ศ.2561สิ้นสุดปี พ.ศ.2564ระหว่าง นพ.เกียรติภูมิ วงศ์รจิต ปลัดกระทรวงสาธารณสุข ศาสตราจารย์ ดร.นพ.สิริฤกษ์ ทรงศิวิไล ปลัดกระทรวงการอุดมศึกษา วิทยาศาสตร์ วิจัยและนวัตกรรม ศาสตราจารย์ ดร.นพ.ประสิทธิ์ วัฒนาภา คณบดีคณะแพทยศาสตร์ศิริราชพยาบาล มหาวิทยาลัยมหิดล และนายแพทย์โอภาส การย์กวินพงศ์ อธิบดีกรมควบคุมโรค โดยมีศาสตราจารย์เกียรติยศ นพ.สงคราม ทรัพย์เจริญ สมาคมปราบวัณโรคแห่งประเทศไทยในพระบรมราชูปถัมภ์ เป็นพยาน
ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข กล่าวว่า ประเทศไทยยังมีภัยคุกคามทางสุขภาพที่เป็นความท้าทายมาอย่างต่อเนื่อง คือ “วัณโรค” ซึ่งเป็นประเด็นสําคัญที่ต้องยุติการแพร่ระบาดให้ได้
ตามเป้าหมายของการพัฒนาอย่างยั่งยืน (Sustainable Development Goals: SDGs)ภายในปี2573เนื่องจากวัณโรคเป็นโรคที่สามารถป้องกันและรักษาได้ และต้องจัดการไปพร้อมกับปัจจัยที่ส่งผลต่อโรค ทั้งความยากจน ความเปราะบางและชนชายขอบ ภาวะทุพโภชนาการ ไปจนถึงให้ความสําคัญกับกลุ่มเสี่ยง อาทิ เรือนจํากลุ่มแรงงานข้ามชาติ และพื้นที่บริเวณชายแดน โดยบันทึกข้อตกลงว่าด้วยความร่วมมือทางวิชาการฯ ครั้งนี้ต่อเนื่องจากฉบับแรกซึ่งลงนามไปแล้วเมื่อวันที่10พฤษภาคม พ.ศ.2561กําหนดระยะเวลาสิ้นสุด ณ วันที่10พฤษภาคม2564ดังนั้น กรมควบคุมโรคร่วมกับคณะแพทยศาสตร์ศิริราชพยาบาล มหาวิทยาลัยมหิดล จึงลงนามบันทึกข้อตกลงเพื่อความต่อเนื่องของการดําเนินงาน โดยมีสาระสําคัญ5ประเด็น ได้แก่ การพัฒนาห้องปฏิบัติการด้านวัณโรคให้มีความเป็นเลิศในระดับนานาชาติ,การพัฒนาศักยภาพบุคลากรให้มีความรู้ความเชี่ยวชาญในการดําเนินงานด้านวัณโรคทั้งในและต่างประเทศ,การร่วมมือ วิจัย และพัฒนาเทคโนโลยีและนวัตกรรม เพื่อการป้องกัน ค้นหา วินิจฉัย และดูแลรักษาผู้ป่วยวัณโรค วัณโรคดื้อยา และวัณโรคระยะแฝงสู่การยุติปัญหาวัณโรค,สนับสนุนการค้นหา วินิจฉัย/พัฒนาระบบการจัดบริการตรวจคัดกรอง และดูแลรักษาผู้ป่วยวัณโรค วัณโรคดื้อยา และวัณโรคระยะแฝง และการจัดทําฐานข้อมูลผู้ป่วยวัณโรค วัณโรคดื้อยา และวัณโรคระยะแฝง
ด้านนายแพทย์โอภาส การย์กวินพงศ์ อธิบดีกรมควบคุมโรค กล่าวว่า สําหรับประเทศไทย มีอุบัติการณ์ผู้ป่วยวัณโรค150ต่อ100,000ประชากรหรือประมาณปีละ105,000คน จากการดําเนินงานที่ผ่านมาส่งผลให้องค์การอนามัยโลกประกาศให้ประเทศไทยพ้นจาก14ประเทศที่มีปัญหาเรื่องวัณโรคดื้อยาสูงที่สุดของโลกเมื่อปีที่ผ่านมา อย่างไรก็ตามการดําเนินงานวัณโรคจะประสบความสําเร็จได้ต้องอาศัยความร่วมมือจากทุกภาคส่วนทั้งภาครัฐและเอกชนในการควบคุมวัณโรค ทั้งด้านการค้นหา การรักษา การส่งต่อ การรายงานข้อมูลผู้ป่วย รวมถึงการเผยแพร่ประชาสัมพันธ์ความรู้เกี่ยวกับวัณโรคสู่ประชาชน อย่างมีประสิทธิภาพและได้มาตรฐาน เป็นที่ยอมรับในระดับสากล เพื่อยุติปัญหาวัณโรคของประเทศ อันจะนําไปสู่จุดมุ่งหมายสูงสุด (Vision)คือTB-Free Thailand For TB-Free World “เมืองไทยปลอดวัณโรค เพื่อโลกปลอดวัณโรค” ต่อไป
**************************************** 25กุมภาพันธ์2565